คัด 8 หุ้นแนวโน้มดี-ปันผลเด่นภูมิต้านทาน “โควิด-19” สูง
คัด 8 หุ้นแนวโน้มดี-ปันผลเด่นภูมิต้านทาน "โควิด-19" สูง
คัด 8 หุ้นแนวโน้มดี-ปันผลเด่นภูมิต้านทาน "โควิด-19" สูง
1 เม.ย. 2563

“ข่าวหุ้นธุรกิจออนไลน์” ได้ทำการสำรวจและรวบรวมบทวิเคราะห์ที่เกี่ยวข้องกับการลงทุนในระยะสัปดาห์ โดยพบว่านักวิเคราะห์ยังมองตลาดหุ้นไทยในระยะสัปดาห์มีโอกาสปรับตัวลดลง และยังคงผันผวน
อย่างไรก็ตาม มองว่าหุ้นที่ยังมีปัจจัยบวกหนุน  และมีโอกาสฟื้นตัวเป็นหุ้นกลุ่มที่จะได้ประโยชน์จากแผนกระตุ้นเศรษฐกิจและงานประมูลภาครัฐฯ ซึ่งถือว่าเป็นหุ้นที่สามารถทนแรงกดดันของเศรษฐกิจชะลอตัวในช่วงการแพร่ระบาดของโควิด-19 ประกอบด้วย TEAMG ,SEAFCO ,CPALL, MAKRO ,SABINA, BJC ,SSP และTISCO
โดย บริษัทหลักทรัพย์ เออีซี จำกัด (มหาชน) ระบุในบทวิเคราะห์ ประเมิน SET สัปดาห์นี้ปรับตัวลง โดยแม้ตลาดมีปัจจัยหนุนจากมาตรการการคลังวงเงินกว่า 2 ล้านล้านเหรียญฯของสหรัฐฯ รวมถึงการออกมาตรการการเงินของธนาคารกลางหลายประเทศทั่วโลกเพื่อเสริมสภาพคล่องตลาด และลดผลกระทบต่อระบบเศรษฐกิจลง แต่คาดไม่เพียงพอต่อปัจจัยกดดัน ดังนี้
1) จำนวนตัวเลขผู้ติดเชื้อใหม่ยังคงเพิ่มขึ้น
2) ปัจจัยเสี่ยงด้านราคาน้ำมันจากการสงครามราคาน้ำมันซาอุฯ-รัสเซีย และผลกระทบต่ออุปสงค์จากสถานการณ์ COVID-19
3) รายงานตัวเลขเศรษฐกิจที่คาดออกมาอ่อนแอสอดรับกับผลกระทบสถานการณ์การแพร่กระจายของเชื้อ COVID-19 ทั่วโลก
4) ผลกระทบด้านสภาพคล่องในระบบเศรษฐกิจจากการออกคำสั่ง และประกาศปิดสถานที่ต่างๆ เพื่อควบคุมการแพร่กระจายโรค ประเมินกรอบการเคลื่อนไหวสัปดาห์นี้ที่ 1,030-1,130 จุดแนะนำปรับลดพอร์ตถือเงินสดเพิ่ม หุ้นที่คาดมีผลประกอบการดีในหุ้น 3 กลุ่ม ดังนี้
หุ้นกลุ่มที่จะได้ประโยชน์จากแผนกระตุ้น ศก.และงานประมูลภาครัฐฯ
โดย แนะนำหุ้นที่ได้ประโยชน์และมี Upside ได้แก่ TEAMG กำไรสุทธิไตรมาส 4/62 ทำได้ 35 ลบ.โต 67% จากช่วงเดียวกันเมื่อปีก่อน ด้วยความเป็นผู้นำเบอร์หนึ่งมากประสบการณ์ของธุรกิจออกแบบ ควบคุมงานโครงการกว่า 42 ปี  บ.มีศักยภาพสูงหนุนเดินหน้าคว้าโปรเจคใหม่ต่อเนื่อง ปี 63 คาด Backlog ทำ New High หนุนรับรู้รายได้ไม่ต่ำกว่า 2-3 ปีจากนี้  มอง TEAMG น่าสนใจหลัง ปจบ.เทรดที่ PE ระดับ 15.5 เท่า (ขณะที่อุตสาหกรรมเทรดที่ระดับ 50.2 เท่า) ขณะที่ความเสี่ยงภาระหนี้สินต่ำมาก โดยมีสัดส่วน Interest bearing debt/equity เพียง 0.04 เท่า นอกจากนี้ให้ Dividend Yield กว่า 6.5%
SEAFCO (กำไรสุทธิปี 62อยู่ที่ 409 ลบ.เพิ่มขึ้น11.22% จากช่วงเดียวกันเมื่อปีก่อน ผู้บริหารตั้งเป้ารายได้ปี 63 ทำ New High ปจบ.มี Backlog กว่า 2.7 พันล้านบาท บวกกับได้อานิสงส์บวกจากร่าง พรบ.งบประมาณฯ ที่ผ่านสภา และยังมี Upsideจากงานประมูลใหม่ จากโครงการลงทุนทั้งจากรัฐและเอกชน
CPALL (กำไรปกติไตรมาส 4/62 ที่ 6 พัน ลบ. โต 10% จากช่วงเดียวกันเมื่อปีก่อน, +8% จากไตรมาสก่อน  จากยอดขายที่เพิ่มขึ้นทั้งจาก 7-11
MAKRO ตั้งเป้าเปิด 7-11 เพิ่มอีก 700 สาขาในปี 63 และมีสาขาครบ 13,000 สาขาภายในปี 64 (จาก 11,712 สาขา ณ สิ้นปี 62) ประเด็นประกาศเข้าลงทุนซื้อกิจการเทสโก้ในไทยและมาเลเซีย มูลค่าลงทุนราว 1 แสน ลบ. ในสัดส่วนลงทุน 40% ติดตามการจัดหาแหล่งเงินทุนในการเข้าซื้อ โดยบริษัทแจ้งว่าใช้แหล่งเงินทุนจากกระแสเงินสดและเงินกู้ โดยยืนยันว่าไม่มีความจำเป็นต้องเพิ่มทุน ระยะยาวมองเป็นบวกจาก Synergy ที่เกิดขึ้น จะทำให้กลุ่ม CP มีทั้งค้าส่ง ค้าปลีก และสะดวกซื้อครบวงจร
กลุ่มที่คาดผลดำเนินงานมีแนวโน้มดีต่อเนื่อง เหมาะกับการทยอยซื้อสะสมโดยเน้นหุ้นที่กำไรทั้งปี 62 โตดีและปี 63 โตต่อ
SABINA : รายงานผลประกอบการปี 62 ออกมาดี โดยกำไร 413.2ลบ. เติบโต 14.3% จากช่วงเดียวกันเมื่อปีก่อนจากยอดขายที่โต 6.1% จากช่วงเดียวกันเมื่อปีก่อน และอัตราการทำกำรที่ดีขึ้น GPM 54.4% NPM 12.5% เทียบกับปีก่อนหน้าที่ 51.6%,11.7% ตามลำดับสาเหตุจาก 1) ปรับสัดส่วนการจ้างผลิตจากภายนอกเพิ่มขึ้น ได้ประโยชน์จากค่าเงินบาทแข็งทั้งปี 2) การขายออนไลน์ประสบความสำเร็จดีมากขณะที่ปี 63 คาดเติบโตต่อเนื่องจากการเน้นการขายผ่านช่องทางค้าปลีกแบบไม่มีหน้าร้าน อีกทั้งการออกผลิตภัณฑ์ใหม่กว่า 100 SKU และการเจาะกลุ่มลูกค้าใหม่ๆ เพิ่มเติม
SSP ช่วงไตรมาส 4/62 กำไรจากการดำเนินงานอยู่ที่ 134.2 ล้านบาท โต 23.1% จากช่วงเดียวกันเมื่อปีก่อน คาดรายได้และกำไรปี 63 ทำ New high จากการรับรู้รายได้โครงการโรงไฟฟ้าที่เวียดนามและมองโกเลีย ขนาดรวม 55 MW ซึ่ง COD ตั้งแต่ มี.ค. 62 และ ก.ค. 62 ตามลำดับ ขณะที่ครึ่งปีหลังของปี 63 เริ่ม COD โครงการยามากะที่ญี่ปุ่นขนาด 30 MW หนุนกำลังผลิตรวมทั้งปีกว่า 158 MW ล่าสุด SSP ประกาศจ่ายปันผล 0.11บ/หุ้น (Yield1.5%)
หุ้นกลุ่มปันผลดี กำไรโต Dividend Play 
TISCO จ่ายปันผลปีละ 1 ครั้ง โดยรอบผลประกอบการปี 2562 ประกาศจ่าย 7.75 บาทต่อหุ้น คิดเป็นผลตอบแทนเงินปันผล 11.35% และคาดการณ์กำไรต่อหุ้นปีนี้ เติบโตราว 1.7% จากช่วงเดียวกันเมื่อปีก่อน โดยจะขึ้นเครื่องหมาย XD ในวันที่ 27 เม.ย. 2563 นี้
Trading Idea
กลุ่มบริโภคภายในประเทศ CPALL, BJC ประเด็นความกังวลดีลเทสโก้จบลงกลับมาจับตาเรื่องกำลังซื้อภายในประเทศแม้มีแนวโน้มชะลอตัวแต่ได้มาตรการจากภาครัฐช่วยชดเชยและ BJC เป็นหุ้นได้ประโยชน์จากสถานการณ์ COVID-19 ยอดขายของธุรกิจ Health care ในช่วงต้นปีถึงปัจจุบันเติบโตดีและธุรกิจบรรจุภัณฑ์เริ่มฟื้นตัวจากปีก่อน